THAI พุ่งแรง14% รับแผนจัดงบแสนล้านซื้อเครื่องบินใหม่ ตั้งเป้าปี 65 ล้างขาดทุนสะสมเกลี้ยง
THAI พุ่งแรง14% รับแผนจัดงบแสนล้านซื้อเครื่องบินใหม่ ตั้งเป้าปี 65 ล้างขาดทุนสะสมหมด โดยล่าสุด ณ เวลา 10.29 น. อยู่ที่ 15.20 บาท บวก 1.80 บาท หรือ 13.43% สูงสุดที่ 15.70 บาท ต่ำสุดที่ 14.80 บาท ด้วยมูลค่าซื้อขาย 521.24 ล้านบาท
21 ก.ย. 2561

ผู้สื่อข่าวรายงานว่า ราคาหุ้น บริษัท การบินไทย จำกัด (มหาชน) หรือ THAI ล่าสุด ณ เวลา 10.29 น. อยู่ที่ 15.20 บาท บวก 1.80 บาท หรือ 13.43% สูงสุดที่ 15.70 บาท ต่ำสุดที่ 14.80 บาท ด้วยมูลค่าซื้อขาย 521.24 ล้านบาท

 
โดยราคาหุ้นที่ปรับตัวขึ้นในวันนี้ สืบเนื่องจากรายงานข่าวที่ผู้บริหาร เปิดเผยว่า บริษัทอยู่ในช่วงพิจารณาทบทวนงบลุงทุนมูลค่า 1 แสนล้านบาท เพื่อจัดซื้อเครื่องบินรอบใหม่ 23 ลำตามแผนยุทธศาสตร์ฟื้นฟูบริษัทพร้อมกับตั้งกรอบพิจารณาต้องสรุปผลได้ภายใน 3 เดือน
นอกจากนี้ บริษัท ได้ผนึกกำลังกับพันธมิตรอีก 3 ราย ได้แก่ การท่องเที่ยวแห่งประเทศไทย (ททท.), บริษัท ท่าอากาศยานไทย จำกัด (มหาชน) หรือ AOT และ ธนาคารกรุงไทย จำกัด (มหาชน) หรือ KTB โดยจะร่วมกันพัฒนาและสนับสนุนการบินไทย เพื่อดำเนินแผนธุรกิจ โดยตั้งเป้าเป็นสายการบินติดอันดับ 1 ใน 5 ของโลก ภายในปี 2565